En 40-årig belgisk mand er død i en ulykke med en kitesurfer meget tæt på det sted, hvor en tjekkisk mand søndag blev hårdt kvæstet.

En 40-årig belgisk turist er død, efter han lige over middag forulykkede med sin kitesurfer lidt uden for Hanstholm. - Manden mister kontrollen og ryger i vandet. Han bliver reddet i land af nogle surfere. De nærmere omstændigheder kender jeg ikke endnu, siger vagtchef ved Midt- og Vestjyllands Politi Jens Claumarch. Manden blev fløjet til Aalborg Universitetshospital, men klokken 15.00 fik politiet melding om, at han var afgået ved døden. - Ulykken er sket meget tæt på der, hvor en tjekkisk mand søndag kom galt afsted, fortæller Jens Claumarch. De pårørende er blevet underrettet.